HR
C 156/38
Službeni list Europske unije
3.5.2023.
Obrazloženje Budući da specifikacija dosad nije sadržavala pravila koja se odnose na dokaz o podrijetlu, smatralo se prikladnim uvrstiti informacije o sljedivosti proizvoda u točku 4.4.
(Dokaz podrijetla) specifikacije proizvoda.
U njoj se sada nalaze odredbe kojima se osigurava sljedivost.
Osim toga, dio teksta premješten je iz izvorne točke 5. podtočke (h) (Označivanje) u točku 4.4.
Daljnji prijevoz upotrijebljenog mlijeka iz jedne odobrene alpske sirane u drugu unutar definiranog područja bit će ubuduće dopušten zato što to zahvaljujući današnjoj tehnologiji više ne utječe na kvalitetu, a osigurava se i proizvodnja sira sa ZOI-jem „Vorarlberger Alpkäse”.
To je postalo potrebno zato što je sve teže pronaći zaposlenike s obzirom na iznimnu zahtjevnost samog posla i s time povezanu nesigurnost održavanja proizvodnje alpskog sira u našim Alpama.
Količina mlijeka koje se prevozi mora se zapisati.
3.
Zemljopisno područje
Točka 5. podtočka (c) specifikacije proizvoda: „Područja koja obuhvaćaju Alpe i alpske pašnjake u austrijskoj pokrajini Vorarlberg.
Službeno priznata alpska gospodarstva nalaze se na nadmorskoj visini od 1 000 do 1 800 m i aktivna su samo u ljetnim mjesecima u sklopu sezonskog preseljenja na alpske pašnjake radi ispaše.” i naknadno dostavljena karta Austrije mijenjaju se i glase:
4.3.
Zemljopisno područje
„Vorarlberger Alpkäse” proizvodi se u pokrajini Vorarlberg na nadmorskoj visini od 1 000 do 1 800 m.
Službeno priznata alpska gospodarstva aktivna su samo u ljetnim mjesecima u sklopu sezonskog preseljenja na alpske pašnjake radi ispaše.”
Visinska karta razgraničenog zemljopisnog područja: Obrazloženje Tekst je skraćen.
Zahtjev iz specifikacije koji se odnosi na službeno priznata alpska gospodarstva naveden je u točki 4.5.
(Metoda proizvodnje) (točnije u točki 4.5.1.
(Sirovina – mlijeko)).
Dodana je i nova karta razgraničenog zemljopisnog područja.
Ta karta sad sadržava i informacije o nadmorskoj visini.
Time se ne mijenja razgraničenje zemljopisnog područja.
4.
Metoda proizvodnje
Izvorni tekst točke 5. podtočke (e) (Metoda proizvodnje) specifikacije proizvoda preciznije je formuliran i podijeljen je na točke 4.5.1.
(Sirovina – mlijeko), 4.5.2.
(Proizvodnja) i 4.5.3.
(Stručno znanje – poznavanje proizvodnje).
Točka 5. podtočka (e) specifikacije proizvoda glasi: „Nesilažno sirovo mlijeko prikladno za proizvodnju tvrdog sira dobiveno u Alpama od stada krava koja podliježu službenim kontrolama.
Nije toplinski obrađeno, pasterizirano ili sterilizirano centrifugiranjem i prerađuje se na licu mjesta, nema prijevoza ili privremenog skladištenja.
Mlijeko koje se dobiva uvečer odmah se prelijeva u manje posude (drvene lonce ili bačve za mlijeko) kako bi se omogućilo stvaranje vrhnja.
Sljedećeg se dana vrhnje (alpski maslac) ručno obire kako bi se postigao željeni sadržaj masti u proizvodu.
To dozrelo i obrano mlijeko zatim se u alpskim (bakrenim) kotlovima miješa s punomasnim mlijekom dobivenim ujutro, mliječnom kiselinom/kulturama bakterija i sirilima za alpski sir.
Skuta se ručno uklanja s pomoću gaze i bez upotrebe strojeva.
Skuta se zagrijava na temperaturu od 51,5 °C do 52,5 °C, preša se i na nju se redovito nanosi slana otopina kako bi se pravilno formirala kora.
Sir se proizvodi samo za vrijeme ljetne ispaše krava (koje se hrane isključivo ispašom na alpskim pašnjacima).
S obzirom na to da razdoblje alpske ispaše kratko traje (3–4 mjeseca), proizvod je dostupan samo u sezoni i u ograničenim količinama.
Zabranjeno je u bilo kojem obliku dodavati mlijeko iz poljoprivrednih gospodarstava dolinskog područja.
Na uzgoj i zdravlje životinja te na higijenu gospodarstva i osoblja primjenjuju se nacionalna pravila.
Osiguravanje kvalitete provodi se nadzorima te osposobljavanjem osoblja, među ostalim u području higijene.”